**mi-am cumpărat doi inorogi**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

unul albastru

altul albastru

primul cu o inimă mare

al doilea cu o inimă și mai mare

brâncuși

picasso

rafael

sunt oarecum perimați

și puțin previzibili

însă cu inorogii mei

mi-aș putea ridica

un dubai mai mic

chiar pe marte

dar din cauza ta

iubito

nu mai pot coborî din cer

pe nici o parte a patului

tu râzi semi-fericită

mă învelești cu goliciunea ta perfectă

și mă săruți apocaliptic

până în bigbangul sufletului

cine mai are nevoie

de încornorați?